kardosdrur/scandi-wiki huggingface dataset:
Mesterholdenes Europa Cup i håndbold 1978-79 (mænd)

Mesterholdenes Europa Cup i håndbold 1978–79 for mænd var den 19. udgave af Mesterholdenes Europa Cup i håndbold for mænd. Turneringen havde deltagelse af 26 klubhold, som sæsonen forinden var blevet nationale mestre, og den blev afviklet som en cupturnering, hvor alle opgørene for første gang i turneringens historie blev afgjort over to kampe (ude og hjemme). Indtil da var finalen blevet afgjort i én kamp.

Turneringen blev vundet af TV Großwallstadt fra Vesttyskland, som i finalen i besejrede SC Empor Rostock fra Østtyskland med 30-28 over to kampe. Det var første gang at den vesttyske klub vandt Mesterholdenes Europa Cup.

Danmarks repræsentant i turneringen var Fredericia KFUM, som blev slået ud i ottendedelsfinalen af BC Calpisa Alicante fra Spanien, som vandt med 35-32 over to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev for første gang i turneringens historie afviklet over to kampe.

Kilder / eksterne henvisninger 
 World Handball Archive – Men Handball European Champions Cup 1979

Noter 

1978-79 (mænd)
Håndbold i 1978
Håndbold i 1979
Victory Road

Victory Road er et pay-per-view-show inden for wrestling produceret af Total Nonstop Action Wrestling (TNA). Det er ét af organisationens månedlige shows og blev afholdt første gang i november 2004, hvor det var TNA's første pay-per-view-show overhovedet. Fra 2006 til 2010 blev showet afholdt i juli, men fra 2011 byttede det plads med Destination X og blev således afholdt i marts. Alle shows – undtagen 2008-udgaven – har fundet sted i Impact! Zone i Orlando, Florida.

Resultater

2010 

Victory Road 2010 fandt sted d. 11. juli 2010 fra Impact! Zone i Orlando, Florida. 

 TNA X Division Championship: Douglas Williams besejrede Brian Kendrick 
 Brother Ray besejrede Brother Devon og Jesse Neal i en 3-way match
 TNA Women's Knockout Championship: Angelina Love besejrede Madison Rayne
 A.J. Styles og Kazarian besejrede Rob Terry og Samoa Joe
 Hernandez besejrede Matt Morgan i en steel cage match
 Jay Lethal besejrede Ric Flair
 TNA World Tag Team Championship: The Motor City Machine Guns (Alex Shelley og Chris Sabin) besejrede Beer Money, Inc. (James Storm og Robert Roode)
 Kurt Angle besejrede D'Angelo Dinero
 TNA World Heavyweight Championship: Rob Van Dam besejrede Jeff Hardy, Mr. Anderson og Abyss i en 4-Way Match

2011 

Victory Road 2011 fandt sted d. 13. marts 2011 fra Impact! Zone i Orlando, Florida. 

 Tommy Dreamer besejrede Bully Ray i en no DQ falls count anywhere match
 TNA Knockout Tag Team Championship: Rosita og Sarita besejrede Angelina Love og Winter
 Hernandez besejrede Matt Morgan i en first blood match
 TNA X Division Championship: Kazarian besejrede Jeremy Buck, Max Buck og Robbie E (med Cookie) i en ultimate X match
 TNA World Tag Team Championship: Beer Money, Inc. (James Storm og Robert Roode) besejrede Ink Inc. (Jesse Neal og Shannon Moore)
 A.J. Styles besejrede Matt Hardy (med Ric Flair)
 Mr. Anderson og Rob Van Dam
 TNA World Heavyweight Championship: Sting besejrede Jeff Hardy i en no DQ match
 Den 11-dobbelte verdensmester Sting vandt kampen på bare 90 sekunder. Jeff Hardy var tilsyneladende ude af stand til at wrestle, hvilket efterlod Sting og TNA-fans rasende. Hardy blev sendt hjem efterfølgende af TNA.

Wrestling i USA
Tv-programmer fra USA
Eiler Lehn Schiøler

Eiler Theodor Lehn Schiøler (30. oktober 1874 på Frederiksberg – 13. august 1929 sammesteds) var en dansk ornitolog og vekselerer. 

Schiøler fik allerede som skoledreng på Herlufsholm levende interesse for ornitologi, idet han blev stærkt påvirket af skolens naturhistorielærer M. Traustedt. Både her og senere i Metropolitanskolen samlede han ivrigt æg og udstoppede fugle og planlagde det store værk om den danske fuglefauna, hvis realisation han mange årtier senere delvis gennemførte. Hans fuglesamling blev så stor, at han måtte bygge et helt hus – 'museet' – ved siden af villaen på Uraniavej i København til de 21000 skindlagte fugle, heraf 2000 udstoppede, foruden 10000 skeletter. De udgjorde den største enkeltsamling i verden. 

1905 offentliggjorde han sin første videnskabelige afhandling om den grønlandske stokand, og i 1906 lykkedes det ham sammen med andre at få stiftet Dansk Ornitologisk Forening og dermed samtidig lagt grunden til Dansk Ornithologisk Forenings Tidsskrift, i hvilket han har offentliggjort en lang række afhandlinger om nordiske fugles, navnlig ænders, raceforhold samt en del mindre faunistiske meddelelser. 

I sommeren 1925 foretog han sammen med bl.a. Johannes Larsen, Henning Scheel og  Finn Salomonsen en indsamlingstur til Grønland. 

Lehn Schiølers hovedværk Danmarks Fugle nåede ikke at blive færdiggjort inden han i 1926 blev ramt af sygdom, af de planlagte 8 bind nåede de 3 at udkomme:   Hovedparten af de mange farvelagte plancher var udført af Johannes Larsen.

Referencer

Eksterne henvisninger 
 
 Danmarks Fugle. Bind 1 Bind 2 Bind 3

Ornitologer fra Danmark
Personer fra Frederiksberg
Bankierer fra Danmark
Danskere i 1800-tallet
Danskere i 1900-tallet
8. etape af Tour de France 2010

Ottende etape af Tour de France 2010 var en 189 km lang bjergetape. Den blev kørt søndag d. 11. juli fra Station des Rousses til Morzine-Avoriaz.

 Etape: 8. etape
 Dato: 11. juli
 Længde: 189 km
 Danske resultater:
 54. Brian Vandborg + 9.12
 57. Jakob Fuglsang + 11.27
 58. Matti Breschel + 11.27
 69. Chris Anker Sørensen + 11.45
 124. Nicki Sørensen + 27.49
 Gennemsnitshastighed: 38,5 km/t

Point- og bjergspurter

1. sprint (Vulbens) 
Efter 84 km

2. sprint (Viuz-en-Sallaz) 
Efter 129 km

3. sprint (Morzine) 
Efter 175 km

1. bjerg (Côte de la Petite Joux) 
4. kategori stigning efter 24 km

2. bjerg (Côte de Grésin) 
4. kategori stigning efter 73 km

3. bjerg (Col de la Ramaz) 
1. kategori stigning efter 154,5 km

4. bjerg (Les Gets) 
3. kategori stigning efter 168 km

5. bjerg (Avoriaz) 
1. kategori stigning efter 189 km

Resultatliste

Eksterne henvisninger 
 Etapeside  på Letour.fr   

 08

en:2010 Tour de France, Prologue to Stage 10#Stage 8
Almindelig ildkrone

 
Almindelig ildkrone (Lantana camara) er en vintergrøn busk med en opret eller opstigende, stiv og tæt forgrenet vækst. Alle dele af planten er giftige med undtagelse af de helt modne (sorte) stenfrugter.

Beskrivelse 
Barken er først lysegrøn, men senere bliver den rødbrun, og til sidst har gamle grene en svagt furet, grå bark. Skuddene er firkantede og hule med bagudrettede børster eller små torne, der gør dem ru at føle på. Knopperne er små og modsat stillede, spidst ægformede og lysegrønne. Bladene er stilkede og hele, ovale i formen og med tandet eller savtakket rand. Oversiden er rynket og blankt mørkegrøn, mens undersiden er lysegrøn. Begge bladsider er ru på grund af stive hår. 

Blomstringen foregår over en lang periode fra maj til september. Blomsterne er samlet i kompakte hoveder, og de enkelte blomster er gule eller orangerøde, skiftende til blårød eller violet. Frugterne er blå til sorte stenfrugter med nogle få kerner.

Rodnettet er kraftigt og både dybtgående og vidt udbredt. 

Højde x bredde og årlig tilvækst: Cirka 2,00 x 2,00 m (25 x 25 cm/år).

Hjemsted
Almindelig ildkrone er naturligt udbredt i Mellemamerika, på de større, Vestindiske Øer og i det nordligste Sydamerika. Desuden er den naturaliseret og stærkt invasiv i andre subtropiske og tropiske egne (den findes i 60 lande mellem 35°N og 35°S. 

Artens brede, geografiske spredning afspejler den store økologiske tolerance. Den findes på meget forskellige voksesteder og i mange jordtyper. Almindeligvis vokser den bedst i åbne områder som forladte marker, skovbryn, strandbredder og afbrændte skovområder. Desuden indfinder den sig langs vejkanter, jernbanestrækninger og byggepladser.

På den caribiske ø Anegada findes arten på hård kalkklippe sammen med bl.a.
Acacia anegadensis (en art af akacie), Agave missionum, Crotón discolor (en art af kroton), Euphorbia petiolaris (en art af vortemælk) og hvid frangipani

Anvendelse
Arten har været kendt og brugt som prydplante i Sydeuropa siden det 16. århundrede, og der har været arbejdet intenst på at skabe nye sorter. I Danmark betragtes den som en udplantningsplante, der kun overlever i haven ét år. Den skal have en lysåben vokseplads, veldrænet, gruset jord og ikke for meget gødning for at trives godt.

Noter

Haveplanter
Gule blomster
Giftige planter
Shaoyang

Shaoyang (kinesisk skrift: 邵阳; pinyin: Shàoyáng) er en kinesisk by på præfekturniveau i provinsen Hunan i det sydlige Kina. Præfekturet har et areal på 20,829 km²
og en befolkning på 7.590.000 mennesker (2007).

Byen er sæde for Shaoyang-universitetet.

Blant kendte borgere var historikeren og diplomaten Tsiang Tingfu, og den lærde mandarin Wei Yuan fra den sidste del af Qing-dynastiets tid.

Administrative enheder 
Shaoyang består af tre bydistrikter, et byamt, syv amter og et autonomt amt:
 Bydistriktet Shuangqing (双清区), 137 km², 250.000 indbyggere, sæde for lokalregeringen;
 Bydistriktet Daxiang (大祥区), 215 km², 300.000 indbyggere;
 Bydistriktet Beita (北塔区), 84 km², 80.000 indbyggere;
 Byamtet Wugang (武冈市), 1.532 km², 740.000 indbyggere;
 Amtet Shaodong (邵东县), 1.776 km², 1,18 millioner indbyggere;
 Amtet Shaoyang (邵阳县), 1.997 km², 930.000 indbyggere;
 Amtet Xinshao (新邵县), 1.763 km², 730.000 indbyggere;
 Amtet Longhui (隆回县), 2.871 km², 1.08 millioner indbyggere;
 Amtet Dongkou (洞口县), 2.184 km², 780.000 indbyggere;
 Amtet Suining (绥宁县), 2.899 km², 340.000 indbyggere;
 Amtet Xinning (新宁县), 2.751 km², 580.000 indbyggere;
 Det autonome amt Chengbu for miaofolket (城步苗族自治县), 2.620 km², 250.000 indbyggere.

Trafik 
Kinas rigsvej 207 går gennem prefekturet, både gennem selve byen Shaoyang (bydistrikterne) og gennem amterne Shaoyang og Xinshao. Den begynder i Xilinhot i Indre Mongoliet nær grænsen til Mongoliet, løber mod syd og ender i Hai'an, en by som ligger i amtet Xuwen på den sydlige del af Leizhouhalvøen i provinsen Guangdong.

Kinas rigsvej 320 går gennem området. Den begynder i Shanghai og og går mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Bypræfekturer i Hunan
Peter Kornbeck

Johan Peter Kornbeck (5. januar 1837 i København – 21. august 1894) var en dansk arkitekturmaler. Kornbeck er søn af murmester Johan Henrik Kornbeck (død 19. januar 1871) og Therese Margrethe født Deuntzer (død 16. december 1889) og blev født i København 5. Jan. 1837.

Han begyndte straks efter sin konfirmation at besøge Kunstakademiet for at uddannes til arkitekt og arbejdede samtidig hos stadsbygmester H.C. Stilling; men da han fik mere lyst til at være maler, gik han over til modelskolen og begyndte at tegne hos arkitekturmaler Heinrich Hansen; men da han selv havde midler, rejste han allerede 1860, samme år, som han begyndte at udstille, til Italien for at uddanne sig på egen hånd. Efter 5 1/2 års ophold i Italien vendte han hjem, men gjorde så ofte som muligt udflugter til syden for at hente nye motiver, i 1885 med en rejseunderstøttelse fra akademiet. Han besøgte jævnlig Dalmatien og Donauegnene frem for Italien og foretrak som oftest friluftsmotiver, tit med rig staffage af folkelivet, for interiører. Dog kan blandt disse sidste fremhæves Kryptkirken San Francesco i Assisi. Hans talrige arbejder, der vare omhyggelig gennemførte, venlige og lyse i holdningen, om end ikke med udpræget originalt foredrag, vandt i almindelighed også god afsætning, så at hans livsbane en tid lang var ret lys. I 1868 ægtede han Anna Natalie Trolle (født 1849), datter af buntmager Chr. Adam T. (1813 – 1885). På selve bryllupsdagen ramte et uheld ham, i det han mistede det ene øje, medens det andet var truet; dog kom han sig, og uheldet synes ingen indflydelse at have haft på udøvelsen af hans virksomhed. i de sidste to år af sit liv sygnede han hen og døde 21. august 1894 på sine svigerforældres ejendom, hvor han havde levet og virket i hele sit ægteskabs tid.

Eksterne henvisninger 
 
 

Malere fra Danmark
Danskere i 1800-tallet
Personer i Dansk Biografisk Leksikon
Huaihua

Huaihua  (kinesisk: 怀化; pinyin: Huáihuà ) er en by på præfekturniveau i provinsen Hunan i det sydlige Kina. Præfekturet har et areal på 	27,564 km² og en befolkning på 5.050.000 mennesker (2007).

Byen har kemisk og farmaceutisk industri, og er et vigtigt jernbane- og vejknudepunkt mellem Vest- og Øst-Kina.  Selve byen er stærkt forurenet af trafikken.

Huaihua har haft universitet siden 1958, en farverig befolkning bestående både af Han-kinesere og mange minoriteter (Miao, Dong). Omgivelserne er interessante og smukke, både naturmæssigt og kulturelt.

Byens flyveplads, Zhijiang Hunan, ligger 35 km fra Huaihua centrum, og trafikeres af China Southern Airlines. 

Zhijiang var en vigtig militærflyveplads under anden verdenskrig, og skueplads for den japanske kapitulation overfor Kina i 1945. Det gamle baseanlæg er i dag et museum om modstanden mod japanerne. I Zhijiang by ligger verdens længste overbyggede bro, konstrueret i Dong-arkitektur, en såkaldt «Vind-og-regn bro.» 

Fra Huaihua er der to timers bussrejse til den gamle flodby Fenghuang, og fire timers togrejse til Zhangjiajie ved den storslåede naturpark Wulingyuan. Togrejse til Beijing tager 23 timer, til Guangzhou 13 timer. Der er for nylig fuldført en ny højhastigheds motorvej fra Huaihua til Chongqing, og parallelt også en ny højhastigheds togtrasé.

Administrative enheder
Huaihua består af et bydistrikt, et byamt, fem amter og fem autonome amter:
Bydistriktet Hecheng (鹤城区), 729 km², 330.000 indbyggere, sæde for lokalregeringen;
Amtet Yuanling (沅陵县), 5 825 km², 630.000 indbyggere;
Amtet Chenxi (辰溪县), 1 977 km², 500.000 indbyggere;
Amtet Xupu (溆浦县), 3 438 km², 850.000 indbyggere;
Amtet Zhongfang (中方县), 1 467 km², 260.000 indbyggere);
Amtet Huitong (会同县), 2 245 km², 340.000 indbyggere;
Det autonome amt Mayang for miaofolket (麻阳苗族自治县), 1.561 km², 360.000 indbyggere;
Det autonome amt Xinhuang for dongfolket (新晃侗族自治县), 1.511 km², 250.000 indbyggere;
Det autonome amt Zhijiang for dongfolket (芷江侗族自治县), 2.096 km², 360.000 indbyggere;
Det autonome amt Jingzhou for miao- og dongfolkene (靖州苗族侗族自治县), 2.211 km², 260.000 indbyggere;
Det autonome amt Tongdao for dongfolket (通道侗族自治县), 2.225 km², 220.000 indbyggere;
Byamtet Hongjiang (洪江市), 2.279 km², 500.000 indbyggere.

Trafik
Kinas rigsvej 209 går gennem området. Den begynder i Hohhot i Indre Mongoliet, krydser gennem provinserne Shanxi, Henan, Hubei, Hunan og ender i havnebyen Beihai i Guangxi.

Kinas rigsvej 320 går gennem området. Den begynder i Shanghai og løber mod sydvest til grænsen mellem provinsen Yunnan og Burma. Undervejs passerer  den blandt andet Hangzhou, Nanchang, Guiyang, Kunming og Dali.

Bypræfekturer i Hunan
August Fischer

Johannes August Fischer (11. marts 1854 i København — 6. juni 1921 sammesteds) var en dansk landskabs- og arkitekturmaler, bror til den kendte Paul Fischer.

Fischer var søn af maler, senere malermester og fernisfabrikant Philip August Fischer (1817—1907) og Gustafva Albertina Svedgren (1827—83). Gift med Adolphine Sophie Laursen, født 3. november 1889 i Tange, Lysgård Herred. Efter at have stået halvandet år i lære hos billedskærer søgte  han til Kunstakademiet, hvor han begyndte sin uddannelse i oktober 1869. Imidlertid bestemte han sig til at blive maler og blev det i marts 1874. Samme år debuterede han på Charlottenborg, hvor han udstillede til 1922. Fischer rejste som andre kunstnere en del, først i 1881. For Akademistipendier opholdt han sig i Spanien og Italien i 1883 og 1884. Siden rejste han i Sydtyskland og Italien og søgte særligt sine motiver i gamle tyske og italienske byer. Adskillige af hans billeder er fra Nürnberg og Rothenburg ob der Tauber, Venedig og Firenze.

Eksterne henvisninger 

 

Malere fra Danmark
Danskere i 1800-tallet
Danskere i 1900-tallet
Personer fra København
Sara Grabow

Sara Grabow Johnsen (født 1979) er en dansk sanger, musiker, skuespiller og forfatter. Sara Grabow er datter af Sebastian, og hun er uddannet som sanger fra Rytmisk Musikkonservatorium i 2005.

Karriere 
Hun har spillet med i flere musikbaserede dramatiske opførelser, blandt andet teaterkoncerterne Come Together med Beatles-sange, Beach Boys og Hele verden fra forstanden med tv·2-sange. I 2000 spillede hun hovedrollen i genopsætningen af Nattergalen, som Sebastian skrev musik til i 1979. Dommerne valgte hende ved audition uden at vide, at hun var Sebastians datter.

I 2006 udkom Sara Grabows debutalbum Blueberries på Cope Records med engelsksprogede sange.

I 2010 dannede hun bandet ditbandmitband med sin daværende mand Tomas Raae, og dette band udgav albummet Ren kliché. Hun har også fået opført en teaterkoncert Før det bliver sagt, en teaterudgave af Ren kliché.

I 2017 udgav hun albummet EneRum, skrevet, spillet og indspillet af hende selv i abbedsalen på Esrum Kloster. Efter en skilsmisse og andre transformerende begivenheder valgte hun at vende den kommercielle musik og teaterbranche ryggen og i stedet rejse som trubadur alene med de nye sange til det publikum, der måtte være. Rejsen gik til kirker og klangfulde rum blandt andet i Frankrig, Norge og hjemme i Danmark 

I 2021 blev Sara Grabows sang "Blomsterkransebrud" optaget i Højskolesangbogen. 

I september 2023 udgav hun børnebogen Sophia & Regnvejrsdyret inklusiv egne illustrationer (farvelagt af hendes datter) og tilhørende sange.

Diskografi 

 2001 Mund Til Mund, Saranoah (med Noah Rosanes)
 2006 Blueberries
 2007 Rude, Unbending & Lusty
 2010 Ren KLiche
 2012 Linedanser (sange af Sebastian)
 2017 Enerum
 2019 Sara Grabow synger Rilke 
 2021 To i Rummet
 2022 Balladeekstrakter, Grabow & Guldhammer (med Mia Guldhammer)

Bibliografi 
 2023 Sophia & Regnvejrsdyret, børnebog med sange

Referencer

Kilder

Eksterne henvisninger 
 
 
 Sara Grabow på Discogs

Sangere fra Danmark
Skuespillere fra Danmark
Air Control Wing

Air Control Wing, ACW, er en af Flyvevåbnets underenheder. ACW er ansvarlig for militær overvågning af al flytrafik, civil og militær, i dansk og tilstødende luftrum. Dette sker fra kontrolcentret, der befinder sig på Flyvestation Karup og er bemandet døgnet rundt.

Tre radarhoveder med store og langtrækkende radarer leverer data til kontrolcentret. Radarhovederne er placeret i Skagen, Skrydstrup (Sønderjylland) og Bornholm. Flere mindre radarer er med til at danne det komplette radarbillede.

ACW har tillige et mobilt kontrolcenter, som med et højt beredskab kan indsættes, hvor politikere og Forsvarets ledelse ønsker det. Denne enhed kan løse de samme opgaver som kontrolcentret på Flyvestation Karup. Enheden opererer fra mobile containere, og er udrustet med en langtrækkende radar af typen TPS-77 (produceret af Lockheed Martin), samt et antal kortrækkende radarer.

Fra 2005 til 2009 har ACW og forgængeren Kontrol og varslingstjenesten haft dele af enheden – en kortrækkende radar og teknisk personale – udsendt til den afghanske hovedstad Kabul, hvor de har medvirket til at højne flyvesikkerheden ved at levere data til kontroltårnet i Kabuls internationale lufthavn. Disse data har givet flyvelederne informationer om flytrafikken i området.

I Kastrup Lufthavn har ACW flyveledere og flyvelederassistenter, der sammen med den civile luftrumskontrol afvikler både den militære og civile flytrafik. 

Endelig har ACW sin egen uddannelsesenhed, som grund-, efter- og videreuddanner militære medarbejdere til ACW-specialer.

Referencer

Eksterne henvisninger 
 Officielle hjemmeside på Forsvaret.dk

Flyvevåbnet
Flyvestation Karup
Alfa Romeo Giulietta

Alfa Romeo Giulietta kan henvise til flere bilmodeller:
 Alfa Romeo Giulietta (1954)
 Alfa Romeo Giulietta Sprint
 Alfa Romeo Giulietta Spider
 Alfa Romeo Giulietta SZ
 Alfa Romeo Giulietta (1977)
 Alfa Romeo Giulietta (2010)
Sample (musik)

En sample er i musikalsk sammenhæng en lydoptagelse af et instrument, der i sammensat struktur med andre samples kan udgøre et stykke musik. Almindeligvis optages som minimum alle toner det aktuelle instrument kan spille og om muligt så mange artikulationer som muligt – Dette samles i et samplebibliotek og kan udgøre et virtuelt instrument.

Producenter 
 East-Weat
 Garritan
 Native Instruments
 Quantum Leap (EWQL)
 Tonehammer
 Vienna Symphonic Library

Musik
Lydteknologi
Les Verts

Les Verts (fransk for De Grønne) var et fransk politisk parti, der var repræsenteret i den franske nationalforsamling, og baserede sig på grøn ideologi og hørte hjemme på centrum-venstrefløjen. DEn 13. november fusionerede partietmed Europe Écologie og blev til Europe Écologie Les Verts

Partiets fulde navn var Les Verts, Confédération Écologiste – Parti Écologiste. Partiet blev stiftet i 1984, men partiets ideologier kan spores helt tilbage til 1974, hvor den grønne politiker René Dumont stillede op til præsidentposten.

Partiet havde størst opbakning i de større byer – specielt i Toulouse og Grenoble. Partiets ungdomsorganisation hed Les Jeunes Verts – la Souris verte (”De Unge Grønne – Den Grønne Mus”) og blev stiftet i Strasbourg i 2001.

Historie 
Partiet så dagens lys i 1982, hvor de to partier Parti Écologiste og Confédération Écologiste slog sig sammen. Partiet er tilknyttet De Europæiske Grønne og Global Greens.

I 1986 forsøgte partiet – med Antoine Waechter i spidsen – sig med en dagsorden, der opfordrede til opbrud i fransk politik, hvor det proklamerede med det kendte slogan ”ni droite, ni gauche” (”hverken højre eller venstre”), at grøn politik og grøn ideologi ikke er ”gift” med en bestemt fløj. Waechter kandiderede til præsidentposten i 1988 og fik et resultat på 3,8% af stemmerne. 

Partiets helt store gennembrud skete dog til Europa-Parlamentsvalget i 1989, hvor partiet opnåede 10,6%. Siden valgte partiet dog at alliere sig mere med venstrefløjspartierne, hvilket medførte Waechters afgang i 1994. Efter det har partiet deltaget i venstrefløjsregeringer under Lionel Jospin, hvor den daværende partileder Dominique Voynet var miljøminister og minister for regional planlægning.

Senest deltog partiet i koalitionen Europe Écologie Les Verts op til Europa-Parlamentsvalget under ledelse af Daniel Cohn-Bendit.

Valgresultater til Nationalforsamlingen 
 1978: 2,17 %
 1981: 1,08 %
 1986: 1,21 %
 1988: 0,35 %
 1993: 4,08 %
 1997: 6,83 %
 2002: 4,51 %
 2007: 3,25 %

Politiske partier i Frankrig
Etableret i 1984
Philip Fischer

Philip August Fischer (1. april 1817 i Rudkøbing – 12. august 1907 i København) var en dansk maler, malermester og fernisfabrikant.

Philip Fischer var fra en jødisk købmandsfamilie og forsøgte at bryde med familietraditionen ved at springe fra håndværksmaler til kunstmaler. Da det ikke lykkedes ham at fuldføre kunstneruddannelsen, etablerede han sig derfor i stedet som forretningsmand inden for malerfaget. Hans to sønner August og Paul prøvede i stedet at realisere drømmen, og det lykkedes især for Paul.

Han er begravet på Frederiksberg Ældre Kirkegård.

Kilder 

 

Malere fra Danmark
Erhvervsfolk fra Danmark
Danskere i 1800-tallet
Personer fra Rudkøbing